**Ötletek Varga Zoltán Zsolt *Képzeletbeli erdő* című írásának feldolgozásához**

1) Képzeljétek el, hogy létezik valahol egy olyan erdő, amelynek lakói egytől egyig különleges, varázslatos lények! Hallgassátok meg néhányuk nevét, és próbáljátok meg kitalálni, vajon milyen állatok lehetnek! (Hány lábuk van, mi borítja a testüket, milyen színűek stb.)

*Borzorus, Medvenedér, Látond, Csigalopp, Tizedes*

2) Olvassátok el a *Képzeletbeli erdő* című írást, és készítsétek el a segítségével az előző feladatban szereplő különleges állatok szócikkét egy varázslatos lényekkel foglalkozó szakszótár számára az alábbi minta alapján! Ne feledkezzetek el az illusztrációkról sem!

**Az állat neve**: …………………………………………………………

**Törzse:** ………………………………………………………………

**Osztálya:** ……………………………………………………………

**Előfordulása:** ………………………………………………………

**Külső jellemzői:** ……………………………………………………

…………………………………………………………………………

…………………………………………………………………………

**Testtömege:** …………………………………………………………

**Testhossza:** …………………………………………………………

**Élettartama:** …………………………………………………………

3) Milyennek képzelitek el a Különleges erdőt, e varázslatos lények otthonát? Készítsétek el az erdő térképét! Tüntessétek fel rajta a domborzati viszonyokat, az egyes állatok kedvelt tartózkodási helyeit, az erdőt átszelő utakat! Mellékeljetek jelmagyarázatot is térképetekhez!